[{"text_idx": "#000000", "text": "Gaurko honetan, halloween garaiko apaingarri gisa prestatu dugun momia lanparatxoa nola egin dugun kontatzera gatoz."}, {"text_idx": "#000001", "text": "Beti bezala , etxeko txikiek egiteko aproposa eta etxetik dauzkagun gauzekin erraz egingo duguna."}, {"text_idx": "#000002", "text": "Hauek erabili ditugun material sorta:"}, {"text_idx": "#000003", "text": "Paperezko zapiak. Pare bat. edo komuneko papera, daukazuena."}, {"text_idx": "#000004", "text": "Zelo, goraizak eta rotu bat."}, {"text_idx": "#000005", "text": "Led argiak. Guk hauek bazar batean erosi ditugu, pila pare batekin funtzionatzen dute. Led kandelatxo bat ere balioko luke."}, {"text_idx": "#000006", "text": "Lehenengo egingo duguna, paper zapiak tiratan moztea izango da. Eta ondoren zeloaren laguntzaz tira guztiak elkartu eta tira luze bat osatuko dugu."}, {"text_idx": "#000007", "text": "Orain, paperezko tira luzea hartu eta kristalezko ontziaren inguruan biltzen joango gera. Paperarekin momia baten itxura emanez. Hasierako eta bukaerako muturrak kristalezko ontzian zeloarekin itsatsiko dugu."}, {"text_idx": "#000008", "text": "Kartulinaren txanda iritsi da. Bertan eta errotulagailuarekin begiak marraztuko ditugu. Goraizekin moztu eta gure momiari jarriko dizkiogu paper tiren artean sartuz."}, {"text_idx": "#000009", "text": "Azkenik, led argiak ontziaren barruan sartu, piztu eta ontziaren tapa ondo itxiz, taparen gainean ontzia zutik jarriaz gure momia lanpara bukatu dugu!"}, {"text_idx": "#000010", "text": "Txoko ilunak argiztatzeko prest dugu gure momia lanparatxoa ."}, {"text_idx": "#000011", "text": "Erraza, ezta? Ba, zuen gustukoa baldin bada, badakizue,anima zaitezte eta zuena prestatu."}, {"text_idx": "#000012", "text": "Gaurkoan hilabete guztietako gure zita finkoa den #paketatzepolita erronkarako gure proposamena zuekin partekatzera gatoz."}, {"text_idx": "#000013", "text": "Patypeando blogak antolatzen duen erronka honetan, honezkero dakizuen bezala, gai edo material zehatz bati lotutako paketatzeak prestatu egin behar ditugu parte hartzaileak."}, {"text_idx": "#000014", "text": "Hilabete honetan, udazken kutsuko paketatze politak eskatu egin dizkigu Patrik . Eta hau da guri bururatu egin zaiguna."}, {"text_idx": "#000015", "text": "Beti bezala, gure paketatzea, etxean dauzkagun gauzak erabiltzen eta birziklatzen sortzen saiatu gera."}, {"text_idx": "#000016", "text": "Hauek oraingoan erabili ditugun materialak:"}, {"text_idx": "#000017", "text": "Esne brick bat. Barrutik ondo garbitu egin duguna."}, {"text_idx": "#000018", "text": "Lehenengo egin behar duguna, eta materialen deskribapenean esan dizuegun bezala, brick-a barrutik ondo garbitzea izango da."}, {"text_idx": "#000019", "text": "Brick-a garbia dagoenean, zuritu egingo dugu, hau da, azala kendu egingo diogu. Kanpoko papera elkartzen den tokitik hatzekin tira eginez erraz egiten da."}, {"text_idx": "#000020", "text": "Behin brick-a zurituta dugunean, goiko partea moztu egingo diogu irikitzeko eta gure gustuko neurria lortzeko. Ondoren tolestu eta zapalduko dugu."}, {"text_idx": "#000021", "text": "Paketea udazkenez janzteko momentua orain. Arkatzarekin gure gustuko marrazkia egingo dugu brick-aren gainean. Marrazkia egin ondoren errotulagailu beltzaz errepasatu eta margoekin koloreztatuko dugu. Guk zuhaitzetatik eroritako hosto batzuk egin ditugu eta gaztaina pare bat ere jarri dizkiogu."}, {"text_idx": "#000022", "text": "Washi tapearen momentua da hurrengoa. Egurrezko pintza washi tapearekin apainduko dugu. Hemen ere, beti bezala, bakoitzaren gustuen arabera ."}, {"text_idx": "#000023", "text": "Brick-aren atzeko partean geratu zaigun marka itsusia estaltzeko ere erabiliko dugu washi tape pixka bat."}, {"text_idx": "#000024", "text": "Azkenik bildu behar dugun oparia sartuko dugu paketearen barruan, Goiko partea atzerantz tolestuz paketea itxi eta pintzarekin lotu egingo dugu."}, {"text_idx": "#000025", "text": "Prest! Badugu gure udazken kutsuko #paketatzepolita bukatua."}, {"text_idx": "#000026", "text": "Orain gure paketea hartu eta #paketatzepolita erronkaren etxea den patypeando blogean uztera goaz."}, {"text_idx": "#000028", "text": "Eta bozketa egunean, gure proposamena atsegin baduzue, gure alde bozkatzen baduzue asko poztuko gara."}, {"text_idx": "#000029", "text": "Gaurko honetan, etxeko txikiekin egiteko aproposa eta edozein txokoa udazken puntu batekin apaintzeko balioko digun lan erraz bat zuekin partekatzera gatoz"}, {"text_idx": "#000030", "text": "Apaingarri moduan erabiltzeko kartoizko kalabaza txikitxo hauek nola egin ditugun kontatuko dizuegu."}, {"text_idx": "#000031", "text": "Egun euritsu hauetako baten, arratsalde pasa polita izan daitekeela iruditzen zaigu.Material gutxi eta etxean erraz edukiko ditugunak erabiliz egiten dena."}, {"text_idx": "#000032", "text": "Hauek behar ditugun materialak, ikusi:"}, {"text_idx": "#000034", "text": "Lehenengo, kartoizko tutua tiratan moztu egingo dugu. Nahi dugun zabalerako tirak, baina denak zabalera berdinekoak. Tira hauek berez, kalabaza osatzeko zirkuluak izango dira. Kalabaza bakoitzeko lau zirkulu behar ditugu."}, {"text_idx": "#000035", "text": "Behin moztu egin ditugunean, laranja kolorez margotuko ditugu."}, {"text_idx": "#000036", "text": "Orain, lau kartoizko zirkuluak, bata bestearen barruan gurutzatuz sartuko ditugu, kalabaza osatuz."}, {"text_idx": "#000037", "text": "Beste kartoizko puska pare bat berdez koloreztatuko ditugu orain, eta hirugarren puska bat, marroiez."}, {"text_idx": "#000038", "text": "Berdez margotutako kartoi pusketekin hostoak egingo ditugu, goraizekin lagunduta."}, {"text_idx": "#000039", "text": "Kirtena berriz, kartoi puska marroia kiribilduz eta kola apur batekin pegatuz lortuko dugu."}, {"text_idx": "#000040", "text": "Azkenik, kola pixkat erabiliz, hostoak eta kirtena kalabazari pegatuko dizkiogu."}, {"text_idx": "#000041", "text": "Eta prest!, kalabaza bukatua dugu."}, {"text_idx": "#000042", "text": "Guk , koloreztatu gabeko beste kalabazatxo bat ere egin dugu, horrela ere polita dagoela iriditu zaigulako."}, {"text_idx": "#000043", "text": "Bat baino gehio egin daitezke, kolore desberdinekoak ere, eta gure gustuko konbinazio diferenteak osatu. Hau ,beti esaten dizuegun bezala, gustu pertsonalen arabera egin daiteke."}, {"text_idx": "#000044", "text": "Guk platertxo txiki baten gainean, kandelatxo batekin lagunduta apaingarri hau osatu dugu, gure etxeko sarrerako armairu gainean jartzeko. Egun hauetan ain beharrezkoak diren maskara eta hidrogelaren txokoari kolore pixkat emateko"}]